cyanic-selkie/wikianc huggingface dataset:
Jaan Kross
Premio ugari eskuratu du bizitzan zehar, eta hainbat bider izendatu dute Literaturako Nobel Sarirako. "Keisri hull" ("Tsarraren eroa") da haren eleberririk itzuliena eta ezagunena. Herrialde hartako idazlerik famatuena da nazioartean.
Haro
Jaiak
Aste Santuko erlijio jarduerak Santa Vera Cruz elkarteak antolatzen ditu. 1560an sorturiko elkartea da.
Planet of the Apes (1968ko filma)
Argumentua
Planeta horretan, Taylorrek bertako gizaki mutuak esklabotzat dituen tximino espezien zibilizazioa topatu du. Zintzurrean zauritua izatearen ondorioz, ez da mintzatzeko gai; hortaz, tximinoek Taylor ere morroi egin dute. Behin zauria sendatu eta berriz ere mintzatzeko gai denean, Zira (Kim Hunter) izeneko psikologo tximino eme bat eta haren bikotekide Conelius-en (Roddy McDowall) laguntzaz matxinatu da.
Cistugo lesueuri
Cistugo lesueuri Cistugo generoko animalia da. Chiropteraren barruko Myotinae azpifamilia eta Vespertilionidae familian sailkatuta dago
Planet of the Apes (1968ko filma)
Argumentua
Filmaren amaiera zinemaren historiako ahaztezin eta harrigarrienetakoa da, Gerra Hotzaren aurkako aldarrikapen edota salaketatzat jo ohi dena.
Romanillos de Atienza
Romanillos de Atienza Guadalajarako udalerria da, Sierra norte de Guadalajara eskualdean dagoena.
Haro
Antzerkia
Bretón de los Herreros antzokia eraiki zen 1841. urtean. Antzerkiaz gain zinema, musika, dantza eta beste hainbat kultur ekintza ere burutzen dira. "Garnacha La Rioja" dantza eta antzerki jardunaldiak antolatzen dira urtero.
Romanillos de Atienza
2009ko urtarrilaren 1eko erroldaren arabera 52 biztanle zituen.
Haro
Gastronomia
Errioxako gastronomia tipikoa da Harokoa. Barazki menestra, patatak Errioxako erara, piper beteak, lekak, baratxuri-zopa, potxak galeperrekin... Haragien atalean arkumea, hestebeteak (Haroko tipikoak delgadillak dira), enbutxadoak, sahieskiak sarmientotan erreta...
Ihauterietan torradak, Aste Santuan erroskillak eta zurrakapotea eta ekaineko jaietan barraskiloak, bakailaoa eta solomoa piperrekin jaten da.
Haroko pintxo taberna tipikoak Bakearen enparantzan (Plaza de la Paz) eta Herradura aldapan kokatzen dira.
Kirolak
Bi kirolgune daude Haron: El Ferial eta El Mazo. Kirol elkarte nagusia Club Haro Deportivo da. 1921ean sortu zen Haro Sport Club izenarekin. El Mazo futbol zelaian jokatzen du eta 2019an bigarren B mailara igo zen. Club Voleibol Haro Espainiako Superligan ari da jokatzen 2008tik.
Hainbat kirol proba jokatzen dira Haron:
Animalien inauteria
Ideologia
Idazlearen hitzetan, haurrei mezu bat erakutsi behar zaie, kasu honetan aldamenekoa onartzen. Errespetu horretatik, naturan oreka bat dagoela eta oreka hori denok gozatzen dugula irakatsi nahi du. Gaur egun kausatzen den arrazakeriarekin oso lotuta dago paradigma hau, horregatik, 12 - 14 urteko gazteei mezu hau zabaltzea garrantzitsua ikusten du, prebentzio moduan bada ere.
Demokrazia bezalako kontzeptuak ere defendatzen dira : <<Nahiko nuke basoa guretzat bakarrik balitz, baina iruditzen zait gauzak dauden moduan ezinezkoa dela. Denok bizi behar dugu basoan.>> (49.orria)
Romanones
Romanones Guadalajarako udalerria da, La Alcarria eskualdean dagoena.
2009ko urtarrilaren 1eko erroldaren arabera 129 biztanle zituen.
Narrasdura mantu
Narrasdura mantu terminoa frantsesetik dator (nappe de charriage). Mahai-zapi batek bultzada bat jasatearen ondorioz sortzen diren tolesak esan nahi du.
Historia
Alpeetako, Karpatoetako eta Balkanetako mendikateen  bereizgarriak narrasdura mantuak dira. XIX. mendetik aurrera geologoek eskala handiko zamalkadurak dituzten zenbait zonalde aurkitu dituzte. Hauetako batzuk paleontologia irizpidetzat hartuta bereiztu izan dira. Narrasdura mantu terminoa, Marcel Alexandre Bertrandek garatu zuen. Alpeetako historia tektonikoa azaldu zuen eta nappe de charriage moduan identifikatu zuen. Arnold Escher von der Linthek eta Albert Heimek Glariskok arinago Alpeetan egindako ikerketak berrinterpretatu zituen Marcel Alexandre Bertrandek. Escher eta Maurice Lugeonen lanetan ere nabaria da haren eragina. Zenbait urte beranduago, Charles Lapworthek Eskozia ipar mendebaldean ikertu zuen oso ondo ikusten den Moine izeneko narrasdura mantua. Beranduago, Lugeonek Eskozian lortutako informazioa Karpatoetako mendikateen egitura tektonikoak interpretatzeko erabili zuen.
Egitura
Narrasdura mantuak hainbat modutan klasifikatu daitezke euren eraketako ezaugarriak adierazteko. Zamalkadura arrunt batean, geruzapenarekiko paralelo dituen aldeak (lauguneak) eta geruzapena zeharkatzen dituzten segmentuak (arrapalak) daude. Hiru arrapala mota daude: frontala, zehiarra eta albo arrapala. Arrapala frontalak, desplazamenduarekiko perpendikular ageri dira eta ugarienak dira. Hainbat toles, zamalkadura sekundario eta duplex dituzte egitura bereizgarritzat. Narrasdura mantuetan mugimendua eragiten duen alderantzizko faila nagusiaren gainazalari, decollement (geruzapenarekiko paralelo) edo zamalkaduraren “sole fault” esaten zaio. Desplazamenduarekiko zehiar edo paralelo kokatzen direnean arrapalak, albo-arrapalak edo arrapala zehiarrak dira. Segmentuok erraz bereiz daitezke, norabidea eta garraioaren norabidea paraleloak direlako. Albo arrapalen plano bertikala, “tear-fault” modura ezagutzen da eta eremu desberdinen arteko mugimendu diferentziala xurgatzen dute. Mota honetako egiturarik ezagunenak, Apalatxeetan Pine mountaineko zamalkadurarekin lotutako Jacksboro eta Russel Fork tear failak dira. Bestalde, narrasdura mantuak substratuarekin duen lotura-guneari, sustrai-eremu edo “root area” esaten zaio.
Opiar legea
Opiar legea (Lex Oppia) K.a. 215ean, Erromatar Errepublikako Bigarren Gerra Punikoaren garaian, aldarrikatu zen legea da, eta K. a. 195 urtean indargabetu zena.
Iturriak
Opiar legearen berri eskaintzen duten hainbat iturri klasiko daude.
Autore batzuek legearen existentzia besterik ez dute aipatzen, Paulo Orosio kasu (Hist. 4, 20, 14 ) eta Plutarko (Quaest. ROM. 5, 56 ). Beste alde batetik, Plauto k satirikoki islatzen ditu bere promulgazioaren aurreko egoera sozialak (Aul. 498-536 ; Epid. 222-236 ; Poen. 210 orr. ). Matronen manifestazioaz eta legearen indargabetzeaz gehien hitz egiten dutenak Zonaras (9, 17, 1-4 ), Valerio Maximo (9, 1, 3 ), Tazito (Ann. 3, 33-34 ) eta Tito Livio (34, 1-8 ) dira.
Lekukotasun horiek dituzten arazoak dira, alde batetik, ezin direla inolako jatorrizko dokumenturekin kontrastatu, aztertutako gertakariaren ondorengo une batean idatzita baitaude. Bestetik, horiek guztiak eliteko gizakiek idatziak direla, honek dakarren alborapenarekin, litekeena baita kanpoko faktoreek baldintzatuta egotea (esate baterako, Plautoren ahalegin komikoa).
Tazito k, Tiberio ren garaian Senatua n egindako eztabaidetan, opiar legea gogorarazten du, probintzietan lanean ari diren senatariei euren emazteen laguntza debekatuz.
Aldarrikapena
Erroma kartagotar rekin gerran zegoela, Bigarren Gerra Punikoaren oldarraren erdian, eta Galia n porrot gogor bat jasan ondoren -bi legio galdu baitziren eta Luzio Postumio Albino kontsula hil-, Kaio Opio (Caius Oppius) plebearen tribuno ak, Kinto Fabio Maximo eta Tiberio Senpronio kontsul ziren urtean,  K.a. 215ean, lege-proposamena aurkeztu  eta Lex Oppia aldarrikatu zen.
Indargabetzea
K.a. 195erako, Bigarren Guda Punikoa amaituta, legeak ez zuen justifikaziorik. Erroma, garaile suertatu zenez, aberasten ari zen eta murrizketek ez zuten iada zentzurik. Urte horretan M. Fundanio eta L. Valerio plebearen tribunoek plebeari aurkeztu zioten Opiar legea indargabetzearen proposamena eta bozketan aurrera atera zen.
Marko Portzio Katon kontsulak eta Marko Junio Bruto eta Publio Junio Bruto plebearen tribunoek Opiar legea defendatzen zuten eta hura indargabetzea ez zutela onartuko aldarrikatzen zuten. Baina emakumeak kalera atera ziren.
Lege horren indargabetzearen auziak asaldura handia sortu zuen Erroman. Zonarasek eta Liviok ideia hau indartzen dute: Herriak legea ezeztatu behar ote zen iritzia zabaltzen zuen, eta noble askok eztabaidan parte hartu zuten, alde edo kontra hitz egiteko.
Edukia
Lege honek emakumeen arteko luxua mugatzea zuen helburu, aberastasunak gerrara dedika zitezen, itxurara baino gehiago. Eliteko emakume erromatarren ondasun eta askatasunetan murrizketa zorrotzak ezarri zituen, debekatu egiten baitzien bitxi gehiegi eramatea eta purpura koloreko jantziak janztea, purpuraren prezioa altua baitzen orduan, bai eta Erroma n barrena bi zaldik uztarturiko zalgurdian ibiltzea ere, erlijio-sakrifizioetara joateko izan ezik.
Errepublika garaiko emakumeen mobilizazioa
Promulgatu eta hogei urtera, K.a. 195ean, legeak kaltetutako emakumeek, era antolatuan, hiriko bide guztiak eta fororako sarrerak oztopatu zituzten eta forora zihoazen gizonei aurrez-aurre eskatu zieten antzinako edergarri haiek berriro nahi zituztela; haien talde sozialaren zati handi baten babesa ere lortu zuten. Katon kontsula k, sumindurik, ez zuen indargabetu nahi, uste baitzuen emakumeei lege hori kentzen utziko balitzaie, pisu politikoa zutelakoan, bizitza politikoan parte hartzen hasiko liratekela eta gizonak menderatuko lituzketela.
Basurdearen kabina
Basurdearen kabina Aretxabaletako telefono-kabina baten gainean 2012 urtearen bukaeran agertu zen basurde hilari eta ondoren kabina beraren gainean edo horren ondoan ezezagun batzuek jarritako zenbait objekturi erreferentzia egiten dion txantxa eta fenomeno mediatikoa da.
Nerve
Nerve edo A Game Without Rules deituriko zientzia-fikzio filma da. Film honetako protagonista nagusiak: Vee (Emma Roberts) eta Ian (Dave Franco) dira. Baina badaude beste protagonista garrantzitsuak ere: Sydney (Emily Meade), Ty (Machine gun Kelly), Tommy (Miles Heizer)…
Sinopsia:
Texas
Texas Ameriketako Estatu Batuetako hegoaldeko estatua da. Alaskaren ondoren, AEBetako estaturik handiena da, eta Kaliforniaren ostean, bigarren populatuena. Austin du hiruburua, eta Houston, hiririk handiena. Texasek 691.027 km2-ko azalera du, eta 24,3 milioi biztanle inguru.
Mugak: ipar-mendebaldean, Mexiko Berria; iparraldean, Oklahoma; ipar-ekialdean, Arkansas; ekialdean, Louisiana; hego-mendebaldean, Mexikoko estatua; hego-ekialdean, Mexikoko golkoa.
Nerve
Nerve joko online bat da zeinek errealitatearekin nahasturik dago. Joko honek bi aukera ematen dizkizu: ikuslea edo jokalaria izatea.
Texas
Geografia
Mexikoko golkoaren ondoan lautada emankor bat zabaltzen da, estatuaren heren bat hartzen duena. Kostaldeko behe-lautadetan itsas aintzirak daude, eta barnealderago, 200-700 m-ko garaierako lautada zabalak. Mendebaldean eta ipar-mendebaldean daude lurraldeko mendi garaienak, Mendi Harritsuetan (2.666 m Guadalupe mendian).
Ibai askoren urek ureztatzen dituzte Texasko lurrak, iparraldeko Llano Estacado izan ezik. Rio Grande del Norte edo Rio Bravo ibaiak Mexiko herrialdearekin muga egiten du, eta Rojo eta Sabine ibaiek Oklahoma, Arkansas eta Louisianarekin. Aipagarriak dira, halaber, mendebaldetik ekialdera, Pecos, Colorado, Nueces, Brazos eta Trinity ibaiak.
Klima kontinentala eta lehorra da mendebaldean, kontinentala erdialdean, eta subtropikal hezea hegoaldean eta ekialdean.
Biztanleak
24,3 milioi biztanle ditu 2008. urteko erroldaren arabera. Gaur egun, Texasko bost biztanletik bat hispanoamaerikarren ondorengoa da, eta Mexikotik hurbil dauden hirietan mexikar arkitektura eta gaztelania dira nagusi. Bertako amerindiarrak oso gutxi dira gaur egun; amerindiar gehienak hirietan bizi dira, eta gainerakoak Alabama-Coushatta (estatuaren ekialdeko mugan) eta Tiguako erreserbetan (mendebaldeko muturrean, El Pasotik hurbil).
XIX. mende ko ingelesen kolonizazioa oso sakona izan zen, eta, Texas Mexikotik bereizi zenerako, Estatu Batuetatik joandako 40.000 kolono bizi ziren. Alemaniarrak, poloniarrak, txekiarrak, suediarrak eta irlandarrak joan ziren ondoren, lur emankorrez jabetzeko zeuden erraztasunak zirela eta. Estatu Batuetako kolonoek esklabo beltzak eraman zituzten; gerra zibila amaitu ondoren, aske geratu ziren. Demografia oso bizkor hazi da XX. mendearen erdialdetik aurrera.
Ekonomia
Laborantzak (kotoia, garia, garagarra, fruta-arbolak, arroza, barazkiak, artoa, lekadunak) eta abere-hazkuntzak (behi- eta ardi-azienda) garrantzi handia dute, baina petrolio- eta gas-hobien ustiapena da diru-iturri nagusia, industria oparoa ekarri duena: petrolio-findegiak, kimika industria, informatika, hegazkingintza, nekazaritzarako makineria, altzairugintza, janari-industria, ehungintza, tresneria elektrikoa eta mekanikoa. Ehunka aireportu daude estatuan, eta errepide eta burdinbideek estatuko hiri garrantzitsuenak elkarren artean eta alboko estatuekin lotzen dituzte. Itsas portuak ere (Houston, Port Arthur, Corpus Christi, Beaumont) sartu-irten handikoak dira (Houstongoa munduko handienetakoa da).
Historia
Europar kolonoak, iritsi aurretik amerindiarren herri txikiak bizi ziren lurraldean. 1528an, espainiarren lehen espedizioak hasi ziren. 1685ean frantsesek Matagordako badian kokatzeko asmoa zutela hartu zuten aintzat lurraldea Espainia Berriko agintariek. Urte gutxiren buruan, misio ugari sortu ziren (1718an eraikitako San Antoniokoa garrantzitsuena izan zen).
1820an, Virginiako Moses Austinek baimena eskatu zien espainiar agintariei Texasko lurraldean bizitokia hartzeko. Hurrengo urtean, haren anaia Stephen Austini eman zioten baimena, eta harekin batera ingelesez mintzo ziren kolonoak sartzen hasi ziren. Mexiko independentearen egonkortasunik eza ez zen kolono haien gustukoa, batez ere Antonio López de Santa Ana jenerala aginpidera iritsi zenetik. 1836an armak hartu eta, mexikarrak garaitu ondoren, texastarrek hamar urteko independentzia lortu zuten. 1845ean, AEBetako 28. estatua bihurtu zen. Ameriketako Estatu Batuetako Gerra Zibila hasi zenean, Estatu Batuetatik bereizi egin zen eta 1869an berriz itzuli.
Gatxarri
Gatxarri Zuberoan dagoen historiaurreko aztarnategia da. Neanderthalgo gizakiaren garaiko giza hondakinak aurkitu dira leize honetan.
New York (estatua)
New York Ameriketako Estatu Batuetako estatu bat da, Estatu Batuetako ipar-ekialdean dagoena. Estatuko hiriburua Albany da, baina hiri nagusiak New York, Buffalo eta Rochester dira, eta New York hiria da ezagunena. Estatu Batuetan biztanle gehien dituzten estatuetatik hirugarrena da, 19 milioi biztanle inguru baititu.
La Haye-du-Theil
La Haye-du-Theil Frantziako udalerria da, Eure departamenduan dagoena, eskualdean. 2013an biztanle zituen.
Biztanleria
2007an La Haye-du-Theil udalerrian erroldatutako biztanleak 259 ziren. Familiak 96 ziren, horien artean 16 pertsona bakarrekoak ziren (12 bakarrik bizi ziren gizonak eta 4 bakarrik bizi ziren emakumeak), 36 seme-alabarik gabeko familiak ziren, 36 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.
MS-DOS
MS-DOS Microsoften sistema eragile bat da, DOS familiari dagokiona. IBM PC ordenagailuetarako sortu zen sistema eragile hau eta 1980ko hamarkada eta 1990eko hamarkada hasieran erabilera handia izan zuen. Agindu guztiak testu bidez egiten dira, komando-lerro baten bidez. MS-DOS (MicroSoft Disk Operating System edo itzulita Diskoko Sistema Eragilea) erabiltzaile bakarra eta ataza bakarreko sistema eragile bat da, hau da, sistemaren baliabideak pertsona bakarrak erabili eta ordenagailuak aldi berean ezin du aplikazio bat baina gehiago prozesatu. Erabiltzaileak exekutatu duen programa edo ataza bukatu arte sistemaren baliabideak ezingo ditu beste inork erabili.
MS-DOS 1981. urtean sortu zen QDOS izenarekin eta Microsoft ez zen beste enpresa batek sortu zuen, Seattle Computer Products izenekoa. Microsoft-ek sistema eragilea erosi eta aldaketa batzuekin kaleratu zuen 1986. urtean. Merkatuaren jabe egin eta Windows agertu zen arte PC-etako sistema eragilerik erabiliena izan zen, 6.22 bertsioa izan zela azkenekoa.
La Haye-du-Theil
Etxebizitza
2007an 108 etxebizitza zeuden, 99 familiaren etxebizitza nagusia ziren, 5 bigarren erresidentzia ziren eta 4 hutsik zeuden. 106 etxeak ziren eta 2 apartamentuak ziren. 99 etxebizitza nagusietatik 94 bere jabearen bizilekua ziren eta 5 alokairuan okupaturik zeuden; 1ek gela bat zuen, 12 etxek hiru zituzten, 27 etxek lau zituzten eta 59 etxek bost zituzten. 73 etxek euren parking plaza propioa zuten azpian. 50 etxetan ibilgailu bat zegoen eta 44 etxetan bat baino gehiago zituzten.
MS-DOS
MS-DOSaren egitura
MS-DOS-ek zuhaitz egitura du eta diskoen datuak kudeatzeko hiru elementuren inguruko estrukturak sortzen ditu: Diska-Unitateak, Direktorioak eta Fitxategiak.
La Haye-du-Theil
Biztanleria-piramidea
2009an sexu eta adinaren araberako biztanleria-piramidea hau zen:
Ekonomia
2007an lan egiteko adina zuten pertsonak 167 ziren, horien artean 120 aktiboak ziren eta 47 inaktiboak ziren. 120 pertsona aktiboetatik 116 lanean zeuden (57 gizon eta 59 emakume) eta 4 langabezian zeuden (1 gizon eta 3 emakume). 47 pertsona inaktiboetatik 13 erretiraturik zeuden, 24 ikasten zeuden eta 10 "bestelako inaktibo" gisa sailkaturik zeuden.
MS-DOS
Disko unitateak
Atal honetan bereizketa bat egitea beharrezkoa da alde batetik unitate fisikoak eta bestetik unitate logikoak desberdindu behar direlako. Unitate fisikoa, diska unitate fisiko edo erreala dela esango genuke, hau da ukigarria dena. Unitate logikoa ordea Sistema Eragileak unitate fisiko oso edo partizionatutako diska zatiari egiten dion adierazpena da.
La Haye-du-Theil
Diru sarrerak
2009an La Haye-du-Theil udalerrian 98 unitate fiskal zeuden, 252,5 pertsonek osaturik. Pertsona bakoitzeko diru-sarrera fiskalaren mediana urteko 19.833 euro zen.
Ekonomia jarduerak
2007an zeuden 10 komertzioetatik, 1 bestelako produktu industrialen fabrikazioko enpresa zen, 2 eraikuntza enpresak ziren, 2 ibilgailuen saltze eta konpontze enpresak ziren, 1 ostalaritza eta jatetxe enpresa zen, 3 zerbitzu enpresak ziren eta 1 «beste zerbitzu jarduera batzuk» multzoan sailkatutako enpresa zen.
2009an zeuden norbanakoentzako 3 zerbitzu publikoetatik, 1 iturgina zen, 1 argiketaria eta 1 jatetxe.
MS-DOS
Disko unitateak
Honela, MS-DOS-ek unitate logikoak adierazteko alfabetoaren hizki bat eta bi-puntu ikurarren bidez egiten du ( A: / B: / C: ...). A eta B unitateak diskette unitateentzat gordeak ditu MS-DOS-ek eta Microsoft-en edozein sistema eragileak ere. C unitatea diska gogor moduko lehenbiziko unitate logikoari ematen zaio eta hortik aurrerako hizkiak besteei.
La Haye-du-Theil
Ekonomia jarduerak
2000. urtean La Haye-du-Theil udalerrian 7 nekazaritza-ustiategi zeuden.
MS-DOS
Fitxategiak
Fitxategi bat informazioaren biltegiratzeko beharrezkoa den elementua da, datuek unitate batean gordeak izan ahal izateko fitxategi batean egon edo fitxategi bat sortu behar dute. Fitxategi baten edukiak beste erlazionatutako datuekin edo programa batekin du zerikusia eta horregatik hainbat fitxategi mota dago. Fitxategiak bereizteko, izenaz gain luzapen konkretu bat dute, fitxategi mota definituko duena.
La Haye-du-Theil
Hezkuntza eta osasun ekipamenduak
2009an inguruko herriekin osatutako barreiatutako lehen-hezkuntzako eskola bat zegoen.
MS-DOS
Direktorioak
Direktorioak fitxategiak gordetzeko egitura bereziak dira, karpeta modukoak. Hainbat direktoriotan bana daiteke unitate logiko bat eta bertan azpidirektorioak ere sor daitezke zuhaitz egitura baten moduan antolatuta.
Joan Tolosa
Joan Tolosa (Tolosa, ? - Mexiko, 1594 baino lehen) gipuzkoar konkistatzailea izan zen.
Penfield (Illinois)
Penfield Ameriketako Estatu Batuetako erroldak esleitutako leku bat da. Champaign konderrian dago, Illinois estatuan. biztanle ditu, kilometro koadroko azaleran banatuta.
Kari (mitologia)
Kari eskandinaviar mitologiako erraldoi bat eta Fornjoten semeetako bat da. Thulurretako batean haizearen sinonimo bezala aipatzen da. Pertsonaia hau soilik Hversu Noregr byggdisten ("Nola Norvegia populatua izan zen") eta Orkneyinga sagan agertzen da, Kari bere aitaren erresumen oinordeko bezala agertzen den istorioetan. Hversu Noregr byggdisten bere ondorengoak Finlandia eta Kvenlandeko gobernariak dira. Kari Frosti (antzigarra) izeneko seme baten aita da Orkneyinga sagaren arabera, baina Jökull (jǫkull, izotz burruntzi, izotz, glaziar) deitua Hversu Noregr byggdisten arabera. Seme hau Snær Zaharraren aita da (Snærr inn gamli 'Elur Zaharra').
Proterozoiko
Eoi Proterozoikoa lurraren garai geologiko bat izan zen. Duela 2500 milioi urte hasi eta 1958 milioi urte iraun zuen, hau da, duela 542 milioi urte arte. Eoi Proterozoikoa amaitzean Eoi Fanerozoikoa hasten da. Garai hauetan, Lurrak lehen glaziazioak eduki zituen, hainbat estromatolito garai hauetakoak dira, orokorrean lehen bizidunek garapen handia egin zuten Eoi honen amaieran zehar.
Geologia
Proterozoikoko arrastro geologikoak, Eoi Arkearrekoak baino onagoak dira. Garai honen hasieran, kontinenteak osatuak zeuden Lurreko lurrazala bezala. Eoi honetan zehar Lurrak hainbat aldaketa garrantzitsu izan zituen, horren adibide, oxigenoaren presioaren igoera handia planetaren atmosferan.
Garai hauetan, kontinenteak osatzeaz gain, lehen bizi forma Eukariotak agertu ziren. Bizidun hauek, zehazki alga urdinek (Zianobakterioek) oraindik ere gehiago handitu zuten atmosferako oxigeno kantitatea, alga mota gehiago agertzea eraginez, milioi bat urte beranduago. Hainbat estromatolito ere garai hauetan eratu ziren, dudarik gabe planetaren boisferan eragina izan zuten.
Proterozoikoko azken periodoan, garai Ediakarikoan, gorputz biguineko organismoek eboluzio handia jasaten dute.
Proterozoikoko banaketak
Ondorengo taulan proterozoikoa banatzen duten Aro eta Periodoak ageri dira.
Brama dussumieri
Brama dussumieri Brama generoko animalia da. Arrainen barruko Actinopterygii klasean sailkatzen da, Bramidae familian.
Apus bradfieldi
Apus bradfieldi Apus generoko animalia da. Hegaztien barruko Apodidae familian sailkatua dago.
Mersin
Mersin Turkiako hegoaldeko kostaldean dagoen hiria da, herrialde osoko hamargarren populatuena dena. 2014an 915.703 biztanle zituen.
Mediterraneoko portu garrantzitsuenen artean dago halaber, Turkiako handiena izanik.
Historia
Antzinako Grezian, hiriak Zephyrion izena hartzen zuen, eta garai hartako idazle ugarik aipatu zuten. Portu naturalaz gain, kokapen estrategikoa zeukan Anatoliako hegoaldearen merkataritza bideetan. Molibdenoa zen material nagusia, ondoan zeuden Coreyra-ko meategietatik ateratakoa.
Erromatar Inperioan, Ziliziako probintziaren barruan zegoen, Tarso hiriburua zeukana eta Mersin portu nagusia. Hiriaren izena latinizatu zuten, Zephyrium bihurtuta, eta ondoren Hadrianopolis, Hadriano enperadoreagatik. Theodosio I.a hil ondoren, 395. urtean, Mersin sartu zen Bizantziar Inperioan.
Ameriketako Estatu Batuetako Gerra Zibilaren garaian, kotoi esportatzaile handia izan zen, 1866an trenbidea iritsita porturaino. 1909an, kaian 645 lurrunontzi zenbatzen ziren, eta 800.000 tna inguru garraiatzen zituzten. Ikatza, ordea, gehien inportatzen zuten lehengaia zen. "Messageries Maritimes" konpainia handiena zen garai hartan.
1918an, frantziarrek eta ingelesek Mersin okupatu zuten, Sèvresko Ituna zela eta. 2 urte geroago turkiar armadak berreskuratu zuen. 1933an Mersin eta İçel probintziek bat egin zuten.
2013an hiria izan zen Mediterranear Jokoetako antolatzailea.
Mobecq
Mobecq Frantziako udalerria da, Mantxa departamenduan dagoena, Normandia eskualdean. 2013an 0 biztanle zituen.
Biztanleria
2007an Mobecq udalerrian erroldatutako biztanleak 258 ziren. Familiak 97 ziren, horien artean 21 pertsona bakarrekoak ziren (8 bakarrik bizi ziren gizonak eta 13 bakarrik bizi ziren emakumeak), 38 seme-alabarik gabeko familiak ziren, 34 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Etxebizitza
2007an 128 etxebizitza zeuden, 103 familiaren etxebizitza nagusia ziren, 16 bigarren erresidentzia ziren eta 9 hutsik zeuden. Etxebizitza guzti hauek 128etxeak ziren. 103 etxebizitza nagusietatik 85 bere jabearen bizilekua ziren, 17 alokairuan okupaturik zeuden eta 1 doan lagata zegoen; 3 etxek bi gela zituzten, 17 etxek hiru zituzten, 20 etxek lau zituzten eta 63 etxek bost zituzten. 80 etxek euren parking plaza propioa zuten azpian. 46 etxetan ibilgailu bat zegoen eta 52 etxetan bat baino gehiago zituzten.
Biztanleria-piramidea
2009an sexu eta adinaren araberako biztanleria-piramidea hau zen:
Ekonomia
2007an lan egiteko adina zuten pertsonak 163 ziren, horien artean 122 aktiboak ziren eta 41 inaktiboak ziren. 122 pertsona aktiboetatik 114 lanean zeuden (60 gizon eta 54 emakume) eta 8 langabezian zeuden (4 gizon eta 4 emakume). 41 pertsona inaktiboetatik 15 erretiraturik zeuden, 12 ikasten zeuden eta 14 "bestelako inaktibo" gisa sailkaturik zeuden.
Diru sarrerak
2009an Mobecq udalerrian 97 unitate fiskal zeuden, 252 pertsonek osaturik. Pertsona bakoitzeko diru-sarrera fiskalaren mediana urteko 15.139 euro zen.
Ekonomia jarduerak
2007an zeuden 12 komertzioetatik, 9 eraikuntza enpresak ziren, 1 ibilgailuen saltze eta konpontze enpresa zen, 1 zerbitzu enpresa zen eta 1 administrazio publikoko enpresa zen.
2009an zeuden norbanakoentzako 9 zerbitzu publikoetatik, 1 igeltseroa zen, 4 margolariak, 2 iturginak eta 2 argiketariak.
2000. urtean Mobecq udalerrian 15 nekazaritza-ustiategi zeuden, 570 hektarea erabiltzen.
Gertuen dauden herriak
Diagrama honek gertuen dauden herriak erakusten ditu.
Michelle Bartsch-Hackley
Michelle Elizabeth Bartsch-Hackley, (Kansas City (Missouri), AEB, 1990eko otsailaren 12a), boleibolean lehiatzen den kirolari estatubatuarra da.
The Island (1980ko filma)
The Island (euskaraz Uhartea), 1980ko Michael Ritchie estatubatuar zinema zuzendariaren abentura, ekintza eta beldurrezko film bat da. Peter Benchley idazlearen 1979ko izenburu berdineko eleberrian oinarritua dago. Michael Caine, David Warner, Angela Punch McGregor, Frank Middlemass, Don Henderson, Dudley Sutton eta Colin Jeavons aktoreek antzeztu zuten.
Michelle Bartsch-Hackley
2020ko Udako Olinpiar Jokoetan, Tokio 2020an (Tokio), esku hartu zuen, eta urrezko domina eskuratu zuen boleibolean AEBko taldearekin, Brasil eta Serbiaren aurretik.
Tokion, honako hauek osatzen zuten taldea: Foluke Gunderson, Michelle Bartsch-Hackley, Andrea Drews, Micha Hancock, Kimberly Hill, Jordan Larson, Chiaka Ogbogu, Jordyn Poulter, Kelsey Robinson, Jordan Thompson, Haleigh Washington eta Justine Wong-Orantes-ek.
Maurepas (Somme)
Maurepas Frantziako udalerria da, Somme departamenduan dagoena, Frantzia Garaia eskualdean. 2013an 0 biztanle zituen.
Biztanleria
2007an Maurepas udalerrian erroldatutako biztanleak 207 ziren. Familiak 76 ziren, horien artean 20 pertsona bakarrekoak ziren (12 bakarrik bizi ziren gizonak eta 8 bakarrik bizi ziren emakumeak), 28 seme-alabarik gabeko familiak ziren, 24 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak
Etxebizitza
2007an 121 etxebizitza zeuden, 91 familiaren etxebizitza nagusia ziren, 14 bigarren erresidentzia ziren eta 16 hutsik zeuden. Etxebizitza guzti hauek 118etxeak ziren. 91 etxebizitza nagusietatik 67 bere jabearen bizilekua ziren, 20 alokairuan okupaturik zeuden eta 4 doan lagata zeuden; 6 etxek bi gela zituzten, 10 etxek hiru zituzten, 16 etxek lau zituzten eta 59 etxek bost zituzten. 76 etxek euren parking plaza propioa zuten azpian. 40 etxetan ibilgailu bat zegoen eta 43 etxetan bat baino gehiago zituzten.
Ekonomia
2007an lan egiteko adina zuten pertsonak 141 ziren, horien artean 92 aktiboak ziren eta 49 inaktiboak ziren. 92 pertsona aktiboetatik 79 lanean zeuden (51 gizon eta 28 emakume) eta 13 langabezian zeuden (5 gizon eta 8 emakume). 49 pertsona inaktiboetatik 16 erretiraturik zeuden, 7 ikasten zeuden eta 26 "bestelako inaktibo" gisa sailkaturik zeuden.
Diru sarrerak
2009an Maurepas udalerrian 96 unitate fiskal zeuden, 212 pertsonek osaturik. Pertsona bakoitzeko diru-sarrera fiskalaren mediana urteko 18.041 euro zen.
Ekonomia jarduerak
2007an zeuden 9 komertzioetatik, 1 erauzte enpresa zen, 2 eraikuntza enpresak ziren, 3 ibilgailuen saltze eta konpontze enpresak ziren, 1 finantziazio enpresa zen, 1 zerbitzu enpresa zen eta 1 administrazio publikoko enpresa zen.
2009an zeuden norbanakoentzako 2 zerbitzu publikoetatik, 1 margolaria zen eta 1 iturgina.
2009an zegoen establezimendu komertzial bakarra elektrotresna denda bat zen.
2000. urtean Maurepas udalerrian 12 nekazaritza-ustiategi zeuden, 1.368 hektarea erabiltzen.
Rueda de la Sierra
Rueda de la Sierra Guadalajarako udalerria da, Señorío de Molina-Alto Tajo eskualdean dagoena.
2009ko urtarrilaren 1eko erroldaren arabera 54 biztanle zituen.
Olazar
Olazar Nafarroako ibaia da, Arga ibaiaren eskuinaldeko adarra; 8 km luze da.
Esteribar udalerriaren eremuetan du iturburua, 1.000 m-tik gora.
Odontophrynus achalensis
Odontophrynus achalensis Odontophrynus generoko animalia da. Anfibioen barruko Odontophrynidae familian sailkatuta dago, Anura ordenan.
Cistugo seabrae
Cistugo seabrae Cistugo generoko animalia da. Chiropteraren barruko Myotinae azpifamilia eta Vespertilionidae familian sailkatuta dago
Fornjot
Fornjot (antzinako eskandinavieraz Fornjótr) antzinako erraldoi bat da eskandinaviar mitologian. Finlandiako errege mitiko bat eta Kariren aita da (haizearen pertsonifikazio bat), baita Logirena (suaren pertsonifikazioa) eta Hlér Ægirrena (itsasoko gobernaria) ere. Izenaren esanahia ez dago argi. Baliteke fornek "zaharra" eta jótrek Jutlander, edo, zehazkiago, "erraldoia" (finlandieraz jätti, eskandinavieraz jotun, erraldoia) esan nahi izatea, edo baita forrek "goiztiarra" eta njótrek "suntsitzailea" esan nahi izatea. Fornjot, genealogia legendario berezi bat jarraituz gero, Gilen I.a Ingalaterrakoaren aitaren bidezko lehen zuzeneko arbasoa ere bada, eta baita beste ustezko ondorengo batzuen bidez, europar familia noble batzuen eta egungo islandiar familia batzuen arbasorik antzinakoena.
Fornjot testuetan
Fornjot bi aldiz baino ez da aipatzen antzinako olerkietan: Ynglingataleko 29. ahapaldian, non "Fornjoten semea"k, dirudienez, suari erreferentzia egiten dion, eta bestea Snorri Sturlusonen Skáldskaparmáleko aipamen batean:
Fornjot erraldoi bat bezala zerrendatua da thulurretako batean, batzuetan Skáldskaparmálen edizioetan gehitua. Hau ez da harritzekoa, Fornjoten seme den Ægir ere erraldoi bat bezala identifikatzen bait da zenbait iturritan.
Orkneyinga sagan eta Hversu Noregr byggdisten ("Nola Norvegia populatua izan zen"), biak Flateyjárboken aurkituak, Fornjot Finlandia eta Kvenlandeko antzianko gobernari bat bezala agertzen da, eta Ægir edo Hlér, Kari eta Logi (garra) izeneko hiru seme-alabaren aita da. Hversuk, gainera, Hlérrek itsasoa, Logik sua eta Karik haizea gobernatzen zuela dio.
Dave Franco
Berea ama, Betsi, poeta eta idazlea da. Bere anaia James Franco da, aktore bezala lan egiten du ere.
Dave, Alison Brie deituriko aktorearekin ezkonduta dago 2015. urtetik.
Dave Frankok hainbat film antzeztu ditu, baina garrantzitsuenetariko bat 2012an filmatutakoa, 21 jump Street da. Channing Tatum eta Jonah Hill aktoreekin batera. Filme horren hirugarren bat atera nahi izan zuten edukitako arrakastaren ondoren. Now you see me filmak ere arrakasta handia izan zuen. Film guzti horietan protagonista izan ez bazen ere, gerora Nerve filman, bera izan zen aktore nagusia eta honek sekulako bultzada eman zion bere aktore ibilbideari.
Triforio
Triforioa, erdialdeko nabeetan dagoen arkitektura elementu bat da, alboko nabeetara ematen duten arkuen justu gainean. Leiho lerro batean datza, ohikoan lerro bikituak, harresien sendoeran irekita daudenak.
Ez da tribunarekin nahastu behar, pasabide bat dena, honen zabalera, azpian duen alboko nabearenarekin bat datorrena. Tribuna eta triforioa bat datozenean, lehenak bigarren solairua osatzen du, eta bigarrenak, hirugarrena.
Done Jakue bidea bezalako erromesaldi ibilbideetan aurkitzen diren katedraletan, tribunek, erromesei ostatu emateko balio zuten, ospakizun erlijiosoetara zihoazen pertsona gehiagorentzako tokia eskaintzeaz gain.
Arras
Arras Frantziako udalerria da, Pas-de-Calais departamenduan dagoena, Frantzia Garaia eskualdean. 2007an 42.672 biztanle zituen.
Triforio
Ikus, gainera
Klerestorio
Arras
Biztanleria
Biztanleriak, denboran, ondorengo grafikoan ageri den bilakaera izan du:
Etxebizitza
2007an 21.670 etxebizitza zeuden, 20.092 familiaren etxebizitza nagusia ziren, 143 bigarren erresidentzia ziren eta 1.435 hutsik zeuden. 8.065 etxeak ziren eta 13.349 apartamentuak ziren. 20.092 etxebizitza nagusietatik 6.695 bere jabearen bizilekua ziren, 12.793 alokairuan okupaturik zeuden eta 605 doan lagata zeuden; 1.917 etxek gela bat zuten, 3.462 etxek bi zituzten, 4.447 etxek hiru zituzten, 4.283 etxek lau zituzten eta 5.983 etxek bost zituzten. 9.237 etxek euren parking plaza propioa zuten azpian. 10.800 etxetan ibilgailu bat zegoen eta 3.163 etxetan bat baino gehiago zituzten.
Biztanleria-piramidea
2009an sexu eta adinaren araberako biztanleria-piramidea hau zen:
Ekonomia
2007an lan egiteko adina zuten pertsonak 29.046 ziren, horien artean 19.793 aktiboak ziren eta 9.253 inaktiboak ziren. 19.793 pertsona aktiboetatik 16.730 lanean zeuden (8.860 gizon eta 7.870 emakume) eta 3.062 langabezian zeuden (1.744 gizon eta 1.318 emakume). 9.253 pertsona inaktiboetatik 1.646 erretiraturik zeuden, 4.129 ikasten zeuden eta 3.478 "bestelako inaktibo" gisa sailkaturik zeuden.
Diru sarrerak
2009an Arras udalerrian 18.133 unitate fiskal zeuden, 38.316,5 pertsonek osaturik. Pertsona bakoitzeko diru-sarrera fiskalaren mediana urteko 15.595 euro zen.
Ekonomia jarduerak
2007an zeuden 2.436 komertzioetatik, 36 erauzte enpresak ziren, 41 janari enpresak ziren, 6 material elektrikoaren fabrikazioko enpresak ziren, 2 garraiorako elementuen fabrikazioko enpresak ziren, 44 bestelako produktu industrialen fabrikazioko enpresak ziren, 97 eraikuntza enpresak ziren, 632 ibilgailuen saltze eta konpontze enpresak ziren, 70 garraio enpresak ziren, 216 ostalaritza eta jatetxe enpresak ziren, 45 informazio eta komunikazio enpresak ziren, 171 finantziazio enpresak ziren, 143 higiezinen enpresak ziren, 379 zerbitzu enpresak ziren, 361 administrazio publikoko enpresak ziren eta 193 «beste zerbitzu jarduera batzuk» multzoan sailkatutako enpresak ziren.
2009an zeuden norbanakoentzako 492 zerbitzu publikoetatik, 2 poliziaren kasernak ziren, 7 Ogasun Publikoaren administrazio bulegoak, 4 lan bilaketa bulegoak, 1 jendarmeria, 4 posta bulegoak, 37 banku bulegoak, 2 funerariak, 24 ibilgailuen konpontzeko eta nekazaritza tresnetako lantokiak, 6 ibilgailuen ikuskaritza teknikoko lekuak, 8 ibilgailuen alokairu bulegoak, 13 autoeskolak, 10 igeltseroak, 10 margolariak, 23 zurginak, 17 iturginak, 5 argiketariak, 13 eraikuntza enpresak, 78 ile apaindegiak, 8 albaitariak, 19 aldi baterako lan enpresak, 136 jatetxeak, 38 higiezinen agentziak, 10 tintoreriak eta 17 apaindegiak.
2009an zeuden 308 establezimendu komertzialetatik, 2 hipermerkatuak, 9 supermerkatuak, 2 brikolaje denda handika, 2 120 m2 baino gehiagoko dendak, 9 120 m2 baino gutxiagoko dendak, 28 okindegiak, 12 harategiak, 2 kongelatu-dendak, 3 arraindegiak, 17 liburu dendak, 98 arropa dendak, 14 etxerako tresna dendak, 22 zapata-dendak, 7 elektrotresna dendak, 15 altzari dendak, 12 kirol-dendak, 2 lur eta paretak apaintzeko dendak, 10 drogeria, 10 lurrin-dendak, 16 bitxi-dendak eta 16 lore-dendak ziren.
Hezkuntza eta osasun ekipamenduak
2009an 3 tratamendu laburretarako ospitale, 2 iraupen erdiko (jarraipen eta errehabilitazio) tratamenduetarako ospitale, 2 psikiatriko, urgentzia zentro 1 bat, 2 amatasun-klinika, 6 osasun-zentro, 18 botika eta 2 anbulantzia zegoen.
2009an 14 haur-eskola eta 17 lehen-hezkuntzako eskola zegoen. Arras udalerrian 7 Bigarren Hezkuntzako ikastetxe, 5 hezkuntza orokorreko lizeo eta 5 lizeo teknologiko.Bigarren Hezkuntzako ikastetxeetan 2.827 ikasle zeuden, Hezkuntza orokorreko lizeoetan ez zegoen 7.042 eta lizeo teknologikoetan 1.977.
Arras udalerrian 7 goi-mailako hezkuntza ez-unibertsitarioko zentroak zeuden, horietatik3 osasun-formakuntzako zentroak, 1 komertziokoa eta 3 bestelako formakuntza zentroak.10 Unibertsitate zentroak zeuden, horietatik 6 Unibertsitate mailako formakuntza eta ikerketa unitateak ziren, 2 unibertsitate-insitutoak, 1 ingenieritza eskola bat eta 1 bestelako goi-mailako ikasketa zentro bat zen.
Gertuen dauden herriak
Diagrama honek gertuen dauden herriak erakusten ditu.
Arnedo
Arnedo Errioxako udalerria da. 2020. urtean 15.015 biztanle zituen eta 85,4 km²-ko azalera du. Cidacos ibaiak zeharkatua, nekazaritza merkatu garrantzitsua du.
XX. mendean Arnedon zapaten industria garrantzitsua zegoen. Bertan gertatu ziren Arnedoko gertaerak, 1932ko urtarrilaren 5ean. Guardia Zibilak egindako tiroketa baten ondorioz hamaika hildako eta hogeita hamar zauritu suertatu ziren, eta eragin garrantzitsua izan zuten orduko Espainiako historian.
Salon (Aube)
Salon Frantziako udalerria da Aube departamenduan dagoena, Ekialde Handia eskualdean. 2013an biztanle zituen.
Easo
Easo izenak adiera zenbait ditu:
Salon (Aube)
Biztanleria
2007an Salon udalerrian erroldatutako biztanleak 150 ziren. Familiak 62 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 27 seme-alabarik gabeko familiak ziren, 19 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Arnedo
Izena
Latinezko arenetum izenetik etor litekela proposatu izan da, "hareatza" esan nahi du. Erromatarren garaiko agiririk ordea ez da aurkitu. Arabiarren kodeetan Arnit (842, 913 eta 920 urteetan), Arneto (928an) eta Arneyt (976) izenak ematen zaizkio.
Salon (Aube)
Biztanleria
Biztanleriak, denboran, ondorengo grafikoan ageri den bilakaera izan du:
Arnedo
Geografia
Arnedo hiria Cidacos haranaren erdialdean kokaturik dago, Errioxa Beherea eskualdean, Logroño hiriburutik 48 kilometro ekialdera.
Salon (Aube)
Etxebizitza
2007an 72 etxebizitza zeuden, 62 familiaren etxebizitza nagusia ziren, 8 bigarren erresidentzia ziren eta 2 hutsik zeuden. Etxebizitza guzti hauek 72etxeak ziren. 62 etxebizitza nagusietatik 45 bere jabearen bizilekua ziren eta 18 alokairuan okupaturik zeuden; 11 etxek hitu gela zituzten, 15 etxek lau zituzten eta 37 etxek bost zituzten. 44 etxek euren parking plaza propioa zuten azpian. 19 etxetan ibilgailu bat zegoen eta 40 etxetan bat baino gehiago zituzten.
Arnedo
Geografia
Hiria ibaiaren ezkerraldean badago ere udalerriak ibaiaren alde biak hartzen ditu. Udalerriaren barnean, Arnedoko erdigunetik 9 kilometrotara Turruncún herri hustua aurkitzen da.
Salon (Aube)
Biztanleria-piramidea
2009an sexu eta adinaren araberako biztanleria-piramidea hau zen:
Arnedo
Geografia
Arnedoren batazbesteko altuera 523 metrotakoa da itsasmailaren gainetik. Herriaren erdigunea bera 550 metrotan dago. Ibaiaren eskumaldea askoz menditsuagoa da ezkerraldea baino eta bertan aurkitzen da mendirik altuena den Isasa mendia (1.474m). Ezkerraldea buztin gorriz eraturik dago eta gizakiak zulaturiko leizeak aurkitzen dira bertan, bai eta herrigunea bera ere. Plataforma buztin-hareatsu honek emango lioke izena hiriari.
Antzinaroa
Indusketa arkeologikoek erakutsi dute Neolito garaitik populatua izan dela ingurua. Historiagile batzuen ustetan erromatar aurreko Sadacia edo Sidacia izan liteke, horren bilakaera izan daiteke Cidacos ibaiaren izena. Ibaiertzean San Pedro Mártir eta Valpineda eremuetako asentamenduak daude. Eskuz egindako keramika zatiak eta sukarriaren inguruko materialak aurkitu dira.
Salon (Aube)
Ekonomia
2007an lan egiteko adina zuten pertsonak 94 ziren, horien artean 64 aktiboak ziren eta 30 inaktiboak ziren. 64 pertsona aktiboetatik 53 lanean zeuden (31 gizon eta 22 emakume) eta 11 langabezian zeuden (4 gizon eta 7 emakume). 30 pertsona inaktiboetatik 17 erretiraturik zeuden, 3 ikasten zeuden eta 10 "bestelako inaktibo" gisa sailkaturik zeuden.
Arnedo
Antzinaroa
K.a. III-II mendeetan zeltiberiarrak egon ziren San Miguel eta El Raposal muinoetan, agian beroiak edo bestela pelendoiak. Baskoiak ere izan zitezkeen, Calahorran bai baitzeuden. San Miguel muinoan herria bera, labea eta keramika zatiak aurkitu dira.
Salon (Aube)
Diru sarrerak
2009an Salon udalerrian 65 unitate fiskal zeuden, 153 pertsonek osaturik. Pertsona bakoitzeko diru-sarrera fiskalaren mediana urteko 18.528 euro zen.
Arnedo
Antzinaroa
Erromatarren garaian ez da Arnedoren aipamenik baina aurkikuntza arkeologikoak izan dira. Badirudi populazioa Gazteluaren muinora aldatu zela. Izen gorren jatorrian legoke erromatarrek altxaturiko gotorlekua, izan ere toki estrategikoa baitzen bi galtzada erromatarren arteko bidegurutzea zelako; Calahorra eta Numantzia elkartzen zituena eta Contrebia Leucade Vareiarekin lotzen zuena.
Erdi Aroa
Bisigodoek eremua okupatu zuten eta ordutik VI. mendeko eliza bat gordetzen da. Musulmanek konkistatu zutenean haien menpeko Iberiar penintsulako 26 probintziatako baten hiriburu bihurtu zuten eta erromatarren gaztelu zaharraren tokian gaztelu indartsu bat eraiki zuten. Banukasitarrak izan ziren gazteluaren aurreneko jabeak.
Salon (Aube)
Ekonomia jarduerak
2009an norbanakoentzat zegoen zerbitzu bakarra igeltseroa zen.
Arnedo
Erdi Aroa
908-909 artean Antso I.a Gartzeitz Iruñeko erregeak konkistatu zuen eta hiri forua eman zitzaion. 1264an Gaztelak eskuratu zuen eta Bi Petrien Gerra izan ondoren (1356-1369) Bertrand du Guesclin noble frantsesari eman zion Gerran emandako laguntzagatik. Guesclinek 1370an Pedro Fernández de Velasco Haroko kondeari saldu zion. 1385ean Asturiasko Printze titulua sortzeko bilerak Arnedon izan ziren eta 1388an Frantzia eta Gaztelak elkar babesteko ituna sinatu zuten. Gertaera hauek hiri garrantzitsu bihurtu zuten. XV. mendean munduko aurrezki kutxa zaharrenetakoa sortu zen Arnedon, bai eta Vicoko monasterioa ere (1456).
Salon (Aube)
Ekonomia jarduerak
2000. urtean Salon udalerrian 17 nekazaritza-ustiategi zeuden.
Gertuen dauden herriak
Diagrama honek gertuen dauden herriak erakusten ditu.
Arnedo
Aro Modernoa
XX. mendearen hasieran industria garatu zen. Garrantzitsuena zapatagintza izan zen. 1932ko urtarrilaren 5ean Arnedoko gertaerak izan ziren. Kaleratze batzuen aurkako protestetan Guardia Zibilak tiro egin eta hamaika langile hil zituen. Nekazariek erantzun gogorra eman zioten eta Arnedo anarkisten eta ezkerreko errepublikazaleen sinbolo bihurtu zen.
Ekonomia
Zapatagintzak jarraitzen du Arnedoko ekonomia jarduera nagusia izaten. Hiriaren leloa Arnedo, ciudad del calzado da ("Arnedo, zapataren hiria") eta Zapatagintzaren Museoa ere badago.
Bodega Cooperativa Nuestra Señora de Vico upategia, kartoigintza, kautxoaren transformazioa eta oliogintza (trujala) ere badaude.
Energiari dagokionez Arnedon Espainiar Estatu osoko eguzki-plaka parke handienetakoa dago.
Jaiak
Urteberri egunean pertsonai berezia etortzen da Arnedora, El Hombre con tantas narices como días tiene el año ("Urteak dituen beste sudur dituen gizona"). Goxokiak oparitzen dizkie haurrei.
Kirolak
Club Deportivo Arnedo da herriko kirol taldea.
Jaime Zumalakarregi
Jaime Zumalakarregi Mentxaka, (Bilbo, Bizkaia, 1986ko urtarrilaren 13a - ) euskal herritar futbolaria da.
Estatistikak
''2019ko maiatzak 18an eguneratua. Datu ofizialak.''
Ingelesen hilerria
"Ingelesen hilerria" Luistxo Fernandezen blog pertsonala da, Eibar.org elkartearen komunitatean dagoena.
Gaur egun, lehen bi hizkuntzetaz eginda dago, gaztelaniazko bloga aparte edukita ("El mapamóvil").
Channing Tatum
Channing Matthew Tatum (Cullman, Alabama, 1980ko apirilaren 26a) aktore, dantzari, produktore eta modeloa da.
Bere karrera modelo gisa hasi zuen, eta gero interpretazioan sartu zen.
Hainbat filmetan lan egin du; ezagunenak Step Up, 2006; G.I Joe: The Rise of Cobra, 2009; Dear John, 2010; The Vow, 21 Jump Street eta Magic Mike, 2012; 22 Jump Street, 2014 eta Jupiter Ascending eta Magic Mike XXL, 2015.
Bere jatorria Frantzesa, Eskozesa eta Amerikarra da. Berak sei urte zituenean bera eta bere familia Misisipira bizitzera joan ziren. Bera landa eremuan hazi zen.
Bere nerabezaroa Tampan pasa zuen, hau da, Floridan. Bertan, Gaither High School-en egon zen eta urte bat geroago Tampa Catholic High School-era aldatu zen. 1988an graduatu egin zen. Kirol beka bat eman zioten eta Glenville State College-ra joan zen, mendebaldeko Virginiara. Denborarekin, interesa galdu zuen ikasketetan eta utzi egin zuen.
Bizitza pribatua
2009ko uztailaren 11an, Jenna Dewan-ekin ezkondu zen, Estates Vineyards elizan, Malibun, Kalifornian. Beraien harremana bikote gisa Step Up filma  grabatu ondoren hasi zen, honen protagonistak izan ondoren. 2013ko maiatzaren 31an, beraien lehenengo alaba jaio zen, Evely Elizabeth Maiselle Tatum. 2018ko apirilaren 2an dibortziatu egin ziren.
Lehenengo urteak
Channing Tatum aktore izateaz gain, modeloa izan zen. Hainbat iragarkietan agertu da. Dantzari gisa Ricky Martin-en bideoklipean agertu zen.
2001eko urrian, Tear Sheet aldizkariaren 50 aurpegi ederrenetako bat hautatua izan zen. Urte hartan, Beatrice Model agentziarekin kontratua sinatu zuen eta Milanen eta Italiako beste hiri batzuekin lan egin zuen.
Aktorea
Modelo lana utzi eta aktore karrera hasi zuen 2004an. CSI: Miami izan zen bere lehenengo telesaia. Bere lehenengo papera Coach Carter filman izan zen 2005ean. Urte berean, beste film batzuk egin zituen, Supercross, Havoc eta La guerra de los mundosen. Mutila aukeratua izan zen beste film bat egiteko; Mongol filma.
2006an She’s the Man filma egin zuen eta filmak bere debuta egin zuen martxoaren 17an eta arrakasta handia eduki zuen. Fama, Step Up filmarekin lortu zuen. Bere interpretazioarekin sarietarako izendatua izan zen, bertan, Teen Choice Awards -a irabazi zuen. Urte horretan ere, A Guide to Recognizing Your Saints filma egin zuen, 1980an oinarritutako drama bat zen. Berak esan zuenez, bere lehen paper dramatikoa izan zen.
2007an, akzio eta draman oinarritutako Battle in Seattle filman agertu zen. Urte berean, The Trap filman parte hartu zuen. 2008an, Steve Shriver sajentuaren papera egin zuen Sto-Lossla film dramatikoan. Hau, Irakeko gerran egon ondoren etxera itzultzen diren soldaduei buruzkoa zen. Urte hartan, Step Up 2: The Streets egin zuen; non Tyler Gage-ren papera interpretatu zuen.
2009an, Fighting izeneko drama eta akzioko filman agertu zen,  Shawn MacArthur-en papera interpretatuz. 2010ean, John Tyree soldadua interpretatu zuen guerra, drama eta amodiozko Dear John filman; hau Nicholas Sparks-en best seller-an oinarrituta zegoen.
2011an, Indomable (Haywire) thrillerran agertu behar zen. 2012an, Magic Mike komedia estrenatu zen; Channing-ek eta Matthew McConaughey ziren protagonistak. Gizonezkoen striptease-aren munduari buruzkoa zen.
2015eko otsailaren 6ean, Mila Kunis aktorearekin lan egin zuen Jupiter Ascending filman.
Gaur egun 20th Century Fox-en proiektu batean lanean ari da.
Apus pacificus
Apus pacificus Apus generoko animalia da. Hegaztien barruko Apodidae familian sailkatua dago.
Sacecorbo
Sacecorbo Guadalajarako udalerria da, Señorío de Molina-Alto Tajo eskualdean dagoena.
2009ko urtarrilaren 1eko erroldaren arabera 125 biztanle zituen.
Merrifield (Minnesota)
Merrifield Ameriketako Estatu Batuetako erroldak esleitutako leku bat da. Crow Wing konderrian dago, Minnesota estatuan. biztanle ditu, kilometro koadroko azaleran banatuta.